جمهوررئیس اردوغان پراگ ده ایریم رهبر لر بیلن صحبت قیلدی
تورکیه جمهوریتی جمهوررئیسی رجب طیب اردوغان, چک جمهوریتی پایتختی پراگ ده ترتیب لنگن اوروپا سیاسی جمعیت ییغیلیشی آلدی دن ایریم رهبر لر بیلن صحبت قیلدی.
ییغیلیش نینگ بولیب اوته دیگن پراگ قلعه سی گه کیتگن اردوغان, آذربایجان جمهوررئیسی الهام علی اف و ارمنستان باش وزیری نیکول پاشینیان بیلن بیر مدت صحبت قیلدی.
هنگری باش وزیری ویکتور اوربان و فرانسه جمهوررئیسی مکرون بیلن صحبت قیلگن اردوغان, تورک دولت لری تشکیلاتی گه تیگیشلی گپیریاتگن پیتده مکرون گه "سینی هم آله یلیک" دیدی.
جمهوررئیس اردوغان, 27 اوروپا اتفاقی اولکه سی بیلن بیر قطارده, اوشبو اتفاق اعضاسی بولمه گن 17 اوروپا اولکه سی نینگ هم چقیریلگن ییغیلیشده, "تینچلیک و خوفسیزلیک" موضوعی بوییچه ییغیلیش لر گه اشتراک قیله دی.
اردوغان اوشبو ییغیلیش لرده, تینچلیک و خوفسیزلیک, انرژی, اقلیم و اقتصادی وضعیت بیلن علاقه لی اوروپا نینگ دوچ کیلیاتگن سیناو لر گه تیگیشلی تورکیه نینگ فکر و ملاحظه لری حقیده گپیره دی.
اوروپا سیاسی جمعیتی فکری دستلب فرانسه جمهوررئیسی امانوئل مکرون تامانیدن می آییده بحث موضوعی ایتیلگن ایدی.
ییغیلیش نینگ, اوروپا اتفاقی تشقریسیده و اوروپا نینگ همه تامانیدن سیاسی بیر بحث پلتفرم بولیشی طلب ایتیلماقده.  اوروپا اتفاقی هم اوشبو فکر نی قوللب- قوتله ماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
